สวัสดีครับ ขอเรียนสอบถามคุณผมไปพบแพทย์ด้วยอาการปวดหัวจะเป็นเฉพาะ เวลาที่พูดและต้องใช้ความคิด และรู้สึกกังวลมากกับอาการที่เกิดขึ้น คุณจ่ายยาแก้ปวด และยาคลายเครียด Clorazapate 5 mg มาให้ทานหลังอาหาร เช้า-เย็น ตอนนี้ผมกินมา 6 วันแล้ว อาการเริ่มดีขึ้น รู้สึกไม่กังวลกับอาการป่วย แต่ยังมีบางครั้งที่รู้สึกปวดหัวเวลาใช้ความคิดอยู่บ้าง ผมสามารถหยุดยาได้เลยไหมครับขอบครับ
สวัสดีค่ะ ยาClorazepate (คลอราซีเพท) เป็นยากดประสาทและยากล่อมประสาท ออกฤทธิ์โดยช่วยลดความผิดปกติของคลื่นไฟฟ้าในสมอง นำมาใช้รักษาโรควิตกกังวล กลุ่มอาการเนื่องจากการขาดสุรา และโรคลมชัก นอกจากนี้ ยังอาจใช้รักษาโรคอื่น ๆ ตามดุลยพินิจของแพทย์โดยยาชนิดนี้ เมื่ออาการดีขึ้นแล้ว ไม่จำเป็นต้องกินไปตลอด สามารถค่อยๆลดหรือหยุดยาได้ในที่สุด แต่ควรทำโดยแพทย์เท่านั้น ห้ามเริ่มใช้ยา หยุดยา หรือเปลี่ยนแปลงปริมาณการใช้ยาด้วยตนเองโดยไม่ปรึกษาแพทย์ เนื่องจากจะทำให้เสี่ยงต่อการเกิดภาวะแทรกซ้อนได้ ไม่แน่ใจว่าตอนแรกแพทย์ได้นึกถึงการวินิจฉัยใด เพราะถ้าเป็นเกี่ยวกับความผิดปกติของระบบประสาทเช่นกลุ่มลมชักนั้น อาจจะต้องใช้ยาต่อเนื่องไปก่อน แม้จะรู้สึกดีขึ้นแล้ว จึงแนะนำการใช้ยาต่อเนื่องจนกว่าจะกลับไปเจอแพทย์ครั้งต่อไปค่ะ